PATVIRTINTA

Pastato esančio Vytauto Didžiojo a. 3 Pasvalyje stogo dalies (5,00 kv.m.) viešo nuomos konkurso komisijos 2026 m. spalio 5 d. protokolu Nr. PP-13
PASTATO ESANČIO VYTAUTO DIDŽIOJO A. 3 PASVALYJE STOGO  
DALIES ( 5,00 KV.M.) VIEŠO NUOMOS KONKURSO SĄLYGOS
1. Vadovaudamasis Pasvalio kultūros centro direktoriaus 2026 m. spalio 2 d. įsakymu Nr.166    „Dėl savivaldybės ilgalaikio materialiojo turto nuomos“, Pasvalio kultūros centras, Pasvalio rajono savivaldybei nuosavybės teise priklausančio Pasvalio kultūros centro patikėjimo teise valdomo pastato, esančio adresu Pasvalys, Vytauto Didžiojo a. 3, LT-39143 (nekilnojamojo turto kadastrinių matavimų byloje Nr. 1166 pastatas pažymėtas plane – 1C2/p, unikalus Nr. 6798-4001-6016), 5 kv. m. stogo ploto bevielio ryšio duomenų perdavimo antenai sumontuoti viešąjį nuomos konkursą.
2. Turto viešas nuomos konkursas (toliau – konkursas) organizuojamas vadovaujantis Savivaldybės ilgalaikio materialiojo turto nuomos tvarkos aprašu, patvirtintu Savivaldybės tarybos 2015 m. vasario 19 d. sprendimu Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ (Savivaldybės tarybos 2020 m. spalio 28 d. sprendimo Nr. T1-205 redakcija) (su visais aktualiais pakeitimais) (pridedama). 

3. Konkursą vykdo Pasvalio kultūros centro direktoriaus 2026 m. spalio 2 d. įsakymu Nr. V-167 „Dėl viešojo nuomos konkurso komisijos sudarymo“ sudaryta pastato, esančio adresu Vytauto Didžiojo a. 3, Pasvalys, LT-39143 (nekilnojamojo turto kadastrinių matavimų byloje Nr. 1166 pastatas pažymėtas plane – 1C2/p, unikalus Nr. 6798-4001-6016), 5 kv. m. stogo ploto bevielio ryšio duomenų perdavimo antenai sumontuoti viešo nuomos konkurso komisija (toliau – komisija).  

4. Turto naudojimo paskirtis – mobiliojo ryšio perdavimo antenoms bei įrangai sumontuoti ir eksploatuoti. 

5. Pradinis turto nuompinigių dydis – 300,00 Eur per mėnesį už 5 kv.m. Į šią sumą neįskaityti komunaliniai mokesčiai, patalpų draudimo, apsaugos ir kiti mokėjimai, susiję su turto aptarnavimu. 
6. Nuompinigių mokėjimo tvarka – nuomininkas turės sumokėti nuompinigius kas mėnesį ne vėliau kaip iki mėnesio 25-os (dvidešimt penktos) dienos (jeigu tai ne darbo diena, – iki kitos po jos einančios darbo dienos) už praėjusį mėnesį pagal nuomotojo pateiktą sąskaitą. Nuomininkui nustatytu laiku nesumokėjus nuompinigių yra skaičiuojami 0,05 proc. delspinigiai nuo nesumokėtos nuompinigių sumos už kiekvieną uždelstą dieną.
7. Turto nuomos terminas – ne mažiau vienerių ir ne daugiau penkerių metų, su galimybe šį terminą pratęsti. Bendras turto nuomos terminas (įskaitant pratęsimą) negali būti ilgesnis kaip 15 metų.
8. Konkurso dalyvio pradinis įnašas, kurio dydis yra lygus 3 mėnesių pradinio turto nuompinigių dydžio sumai – 900,00 Eur, turi būti sumokėtas Pasvalio kultūros centrui, juridinio asmens kodas 19033921, atsiskaitomoji sąskaita Nr. LT377300010142323804, Swedbank, AS Lietuvos skyrius (banko kodas 73000). Pradinis įnašas turi būti sumokėtas iki registruojantis konkurso  dalyviu.
9. Komisijos posėdžio, kuriame bus plėšiami konkurso dalyvių vokai su pasiūlymais, vieta – Pasvalio kultūros centras, Vytauto Didžiojo a. 3, Pasvalys, (II a., 26 kab.). Posėdis įvyks 2026 m. spalio 30 d. 10 val. Šiame posėdyje gali dalyvauti visi pasiūlymus pateikę Konkurso dalyviai arba jų tinkamai, įstatymų nustatyta tvarka, įgalioti atstovai. 

10. Dėl papildomos informacijos apie konkurso sąlygas ir turtą kreiptis į Pasvalio kultūros centro direktoriaus pavaduotoją Rytį Vaičaitį, Tel. +370 665 98 080, El. p. rytis.vaicaitis@pasvaliokc.lt.

Turto apžiūra vyks 2026 m. spalio 14 d., 15 d. ir 16 d. (apžiūros laiką būtina suderinti iš anksto su Pasvalio kultūros centro ūkvedžiu Mykolu Širmulevičiumi Tel. +370 677 86 439, El. p. mykolas.sirmulevicius@pasvaliokc.lt).

11.  Konkurso dalyvių registravimas vykdomas (vokai su paraiškomis priimami) nuo 2026-10-20 iki 2026-10-29 darbo dienomis nuo 9 iki 16:30 val. (išskyrus pietų pertrauką nuo 12.00 val. iki 12.45 val.) 22 ir/ar 23 kabinetuose  Vytauto Didžiojo a. 3, Pasvalys. 

12. Fiziniai asmenys ir juridiniai asmenys, norintys dalyvauti konkurse, arba jų įgalioti atstovai konkurso sąlygose nurodytu adresu ir laiku pateikia užklijuotą voką, ant kurio turi būti užrašyta: konkurso dalyvio pavadinimas ir adresas, turto, kurio nuomos konkursas skelbiamas, pavadinimas ir adresas bei nuoroda „Turto, esančio Vytauto Didžiojo a. 3, Pasvalys, Pasvalio r. sav., nuomos konkursui“. Voke turi būti pateikti šie dokumentai: 

12.1. paraiška, kurioje nurodoma:

12.1.1. konkurso dalyvio ar jo įgalioto asmens vardas, pavardė, gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, kontaktinio asmens telefono numeris, elektroninio pašto adresas;
12.1.2. siūlomas konkretus nuompinigių dydis;
12.1.3. paaiškinimas, kokiam tikslui konkurso dalyvis naudos nuomojamą turtą;
12.1.4. sąskaita, į kurią pervesti grąžinamą pradinį įnašą, rekvizitai;

12.2. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;

12.3. dokumentai, kuriais patvirtinama, kad konkurso dalyvio veikla atitinka viešo turto nuomos konkurso sąlygose nustatyto pobūdžio veiklą.

13. Paraiška turi būti pasirašyta konkurso dalyvio arba jo įgalioto atstovo.

14. Konkurso dalyvis, pateikdamas voką su paraiška, atskirai privalo pateikti pradinio įnašo sumokėjimą patvirtinančius dokumentus, kuriuose pažymėta, kad konkurso dalyvis į nuomotojo nurodytą banko sąskaitą sumokėjo pradinį įnašą. Konkurso dalyviams, pralaimėjusiems konkursą, pradinis įnašas yra grąžinamas.

15. Konkurso laimėtoju pripažįstamas konkurso dalyvis, pasiūlęs didžiausią turto nuompinigių dydį. Jeigu tokį patį (didžiausią) dydį pasiūlo keli konkurso dalyviai, konkurso laimėtoju pripažįstamas dalyvis, kurio pateiktas vokas anksčiau įregistruotas konkurso dalyvių registracijos pažymoje.

PRIDEDAMA. Savivaldybės tarybos 2015 m. vasario 19 d. sprendimas Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ (Savivaldybės tarybos 2020 m. spalio 28 d. sprendimo Nr. T1-205 redakcija) (su visais aktualiais pakeitimais).
